Пакистан започна кампания срещу ислямистка групировка 24.11 . 2018 | 11 : 15 Пакистанската полиция задържа радикален ислямистки духовник , който всеки ден организираше протестни митинги след оневиняването на християнка , осъдена на смърт за богохулство , и около 300 негови последователи . Арестите на привържениците на " Техрик - и - лабаик " бяха извършени в провинция Пенджаб . През изминалата нощ е бил задържан и водачът на групировката Хадим Ризви , съобщиха Асошиейтед прес и ДПА , позовавайки се на полицията . Десетки привърженици на Ризви са били задържани , когато излезли по улиците , за да протестират срещу ареста му . Този месец групировката за три дни парализира страната с протести срещу решение на Върховния съд да бъде освободена християнката Асия Биби . През 2010 г . тя бе осъдена на смърт , защото в спор с мюсюлманки , както се твърди , е обидила пророка Мохамед . Лидерът на " Техрик - и - лабаик " беше призовал за нови протести утре в столицата Исламабад . Групировката заплашва със смърт съдиите , взели грешното според нея решение , и настоява за оставка на правителството . Богохулството е чувствителна тема в Пакистан . Обвинените в това може да бъдат нападнати от радикални мюсюлмани . Имало е случаи , когато те са били застрелвани , изгаряни живи или пребивани до смърт , отбелязва ДПА .